У сетцы Інтэрнэт па адрасе www.minsk2011.lightmagic.by размешчана інтэрнэт-старонка Міжнароднай выставы мастацкіх галаграм "Галаграфія-2011", якая адкрылася 1 кастрычніка 2011 г. у выставачнай зале Нацыянальнай акадэміі навук Беларусі і стала адной з найбуйнейшых і прадстаўнічых выстаў мастацкай галаграфіі ў свеце. Інтэрнэт-старонка распавядае пра цырымонію адкрыцця Міжнароднай выставы мастацкіх галаграм, прадстаўляе ілюстраваную гісторыю развіцця галаграфіі, асноўныя этапы станаўлення мастацкай галаграфіі ў свеце і ў Беларусі, у тым ліку гістарычныя фота з першай Усесаюзнай выставы мастацкіх галаграм "Галаграфія-78", якая была праведзена ў Мінску на ВДНГ БССР.